
Selam alejkum.  

***[Hadis](https://pitajucene.com/search/Hadis/questions/ "Pretraži pitanja o hadisima")*** u kojem se govori o vrijednosti učenja zadnja dva ajeta sure El-Bekare tokom svake noći, pa me zanima od kada počinje to vrijeme od kada se mogu proučiti ovi ajeti, kako bi zaradili nagradu spomenutu u hadisu, je li to mozda nakon nastupanja akšama ili nakon jacije ili koje već?  

Allah Vas nagradio.


* 
* 
* 
* 
* 
* 
* 

 
Hadis u kojem se govori o vrijednosti učenja zadnja dva ajeta sure El-Bekare tokom svake noći, pa me zanima od kada počinje to vrijeme?

Alejkumuselam.


U hadisu je rečeno: “Ko u noći prouči zadnja dva ajeta sure Bekare, bit će mu dovoljno.”


U vezi sa značenjem ovog hadisa prenose se razna tumačenja:  

– Bit će mu dovoljno za otklanjanje zla.  

– Bit će mu dovoljno kao zamjena za noćni ***[namaz](https://pitajucene.com/search/Namaz/questions/ "Pretraži pitanja o namazu")***.  

– Bit će mu dovoljno kao zamjena za ostale zikrove.  

– Bit će mu dovoljno za obnovu imana (vjerovanja).


Noć počinje zalaskom Sunca i završava pojavom zore.


U bilo koje doba da se prouči, ispunjeno je ono što se traži u hadisu, bilo to prije namaza, u namazu ili poslije namaza ili pred spavanje, pa sve do zore.


